Taplow Court

Taplow Court er et viktoriansk hus i landsbyen Taplow i Buckinghamshire, England. Huset har sin opprinnelse som herregård fra elisabethansk tid, ombygget tidlig i det 17. århundre. I det 18. århundre var bygget eid av jarlene av Orknøyene. Rundt 1850 ble det solgt til Charles Grenfell, hvis etterkommere eide det frem til den andre verdenskrig. I nyere tid har bygget vært benyttet av ulike organisasjoner, og bygget eies i dag av Sōka Gakkai International, en buddist-organisasjon som benytter stedet som sitt hovedkvarter i Storbritannia. Bygget er vernet i Storbritannia (grad 2).